lahat ng makadinig sa kasaysayan ng gabing iyon ay nagkakaisa na ang sinapit ni kapitang memo at ng kanyang kapatid ay isang marapat na ganting pala ng langit sa kanilang mga inasal. subali, ano ang nangyari kay kapitang memo? wala tayong nababatid kundi ang katotohanan na siya'nasugatan. dapwa'namatay kaya ang bantog na mamamatay? ni si florante, ni si gerardo ay di ito masagot nang tahasan. at tila nga di matitiyak nino man ang bagay na ito, sapagka'kung tunay man na mabisa ang pagkakasaksak ni florante, bagay na pinatotohanan nang pagka walang malaytao ni kapitang memo ng siya'iwan nina gerardo ay tunay din naman na dahil sa kadilima'di matiyak ng binata kung saang bahagi ng katawan tumama ang patalim, kung sa dibdib, kung sa sikmura kung sa tiyan. tangi rito nang dalawin kabukasan ang mga pook na iyon ay walang napagkita kundi ang namumuong dugo ng nasawing pinuno.